CELEX: 42010D0400
Language: et
Date: 2010-07-08 00:00:00
Title: 2010/400/: Euroopa Liidu liikmesriikide valitsuste esindajate otsus, 8. juuli 2010 , millega nimetatakse ametisse üldkohtu kohtunikud

20.7.2010   
            
            
               ET
            
            
               Euroopa Liidu Teataja
            
            
               L 186/29
            
         EUROOPA LIIDU LIIKMESRIIKIDE VALITSUSTE ESINDAJATE OTSUS,
   8. juuli 2010,
   millega nimetatakse ametisse üldkohtu kohtunikud
   (2010/400/EL)
   EUROOPA LIIDU LIIKMESRIIKIDE VALITSUSTE ESINDAJAD,
   võttes arvesse Euroopa Liidu lepingut, eriti selle artiklit 19,
   võttes arvesse Euroopa Liidu toimimise lepingut, eriti selle artikleid 254 ja 255,
   ning arvestades järgmist:
   
               (1)
            
            
               Aluslepingute sätete kohaselt peaks iga kolme aasta järel toimuma üldkohtu kohtunike osaline asendamine. Ajavahemikuks 1. september 2010 kuni 31. august 2016 on vaja ametisse nimetada neliteist üldkohtu kohtunikku.
            
         
               (2)
            
            
               Liikmesriikide valitsuste esindajate konverents nimetas 23. juunil 2010 eespool nimetatud ajavahemikuks ametisse kümme üldkohtu kohtunikku (1).
            
         
               (3)
            
            
               Üldkohtu kohtunike osalise asendamise lõpuleviimiseks peaksid liikmesriikide valitsused ülejäänud vabadele ametikohtadele nimetama veel neli kohtunikku.
            
         
               (4)
            
            
               Asjaomaste liikmesriikide valitsused tegid ettepaneku vastavalt pikendada Ottó CZÚCZi volitusi üldkohtu kohtunikuna ning nimetada ametisse Marc van der WOUDE. Euroopa Liidu toimimise lepingu artikli 255 alusel loodud komitee esitas arvamuse nimetatud kahe kandidaadi sobivuse kohta üldkohtu kohtuniku ametikohale. Ehkki Ottó CZÚCZi kandidatuur oli tagasivõetud, teatas asjaomane liikmesriik, et teeb ettepaneku esitada sama isik uueks ametiajaks üldkohtu kohtunikuks.
            
         
               (5)
            
            
               Seega tuleks ajavahemikuks 1. september 2010 kuni 31. august 2016 nimetada ametisse kaks üldkohtu liiget; ülejäänud kahele ametikohale nimetatakse kohtunikud hiljem,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga nimetatakse ajavahemikuks 1. septembrist 2010 kuni 31. augustini 2016 üldkohtu kohtunikeks Ottó CZÚCZ ja Marc van der WOUDE.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 8. juuli 2010
      
         
            Nõukogu nimel
         
         
            eesistuja
         
         J. DE RUYT
      
   
   
      (1)  Euroopa Liidu liikmesriikide valitsuste esindajate 23. juuni 2010. aasta otsus, millega nimetatakse ametisse üldkohtu kohtunikud, ELT L 163, 30.6.2010, lk 41.